title: Komission täytäntöönpanoasetus (EU) N:o 701/2012, annettu 30 päivänä heinäkuuta 2012 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta

text:
               31.7.2012

               FI

               Euroopan unionin virallinen lehti

               L 203/60

         KOMISSION TÄYTÄNTÖÖNPANOASETUS (EU) N:o 701/2012,
   annettu 30 päivänä heinäkuuta 2012,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 h artiklan, 127 artiklan c alakohdan ja 143 artiklan yhdessä 4 artiklan kanssa,
   sekä katsoo seuraavaa:

               (1)

               Asetuksessa (EY) N:o 1234/2007 vahvistetaan maatalouden yhteinen markkinajärjestely, johon kuuluvat myös hedelmä- ja vihannesala sekä hedelmä- ja vihannesjalosteala. Kyseisen asetuksen 103 c artiklan mukaisesti hedelmä- ja vihannesalan toimintaohjelmiin voi sisältyä kriisinehkäisy- ja kriisinhallintatoimenpiteitä, joilla pyritään välttämään hedelmä- ja vihannesmarkkinoilla esiintyvät kriisit ja ratkaisemaan ne.

               (2)

               Komission täytäntöönpanoasetuksen (EU) N:o 543/2011 (2) 79 artiklan 1 kohdan mukaisesti kyseisen asetuksen liitteessä XI vahvistetaan siinä lueteltujen tuotteiden markkinoiltapoistoille myönnettävän tuen enimmäismäärät. Kyseiset määrät olisi vahvistettava siksi, ettei markkinoiltapoistoja käytetä pysyvästi tuotteiden vaihtoehtoisena jakelutienä markkinoille saattamisen sijasta, ja samalla sen varmistamiseksi, että markkinoiltapoistot pysyvät tehokkaana välineenä kriisinehkäisyyn ja -hallintaan.

               (3)

               Sen varmistamiseksi, että markkinoiltapoistot pysyvät tehokkaana välineenä kriisinehkäisyyn ja -hallintaan, markkinoiltapoistoille myönnettävän tuen enimmäismääriä olisi korotettava niiden hedelmien ja vihannesten osalta, joiden nykyiset tuet ovat erityisen matalia verrattuna keskimääräisiin tuottajahintoihin unionissa. Tämä koskee tomaatteja, rypäleitä, aprikooseja, päärynöitä, munakoisoja ja meloneja. Lisäksi jotta edullisempien, jalostukseen tarkoitettujen tomaattien markkinoiltapoistoille ei myönnettäisi liikaa tukea, 1 päivästä kesäkuuta 31 päivään lokakuuta tuotettujen tomaattien osalta olisi otettava käyttöön määrältään poikkeava tuki, koska jalostukseen tarkoitettuja tomaatteja voidaan poistaa markkinoilta juuri kyseisenä ajanjaksona.

               (4)

               Markkinoilta poistettujen hedelmien ja vihannesten asetuksen (EY) N:o 1234/2007 103 d artiklan 4 kohdassa tarkoitetun ilmaisjakelun tai jäsenvaltioiden hyväksymän muun vastaavan käyttötarkoituksen edistämiseksi tuen enimmäismäärä olisi vahvistettava korkeammaksi kuin muissa tarkoituksissa, jos unionin keskimääräisen tuottajahinnan ja nykyisten tuen enimmäismäärien erotus mahdollistaa tämän luomatta tuotteille vaihtoehtoista jakelutietä markkinoille saattamisen sijasta. Tämä koskee kukkakaaleja, tomaatteja, omenoita, rypäleitä, aprikooseja, päärynöitä, munakoisoja, meloneja, vesimeloneja, klementiinejä ja sitruunoita.

               (5)

               Jotta hyväntekeväisyysjärjestöjen ja laitosten olisi helpompaa jakaa markkinoilta poistettuja tuotteita, kyseiset järjestöt ja laitokset olisi velvoitettava pitämään kirjanpitoa kyseisistä toimista ainoastaan, jos ne ovat pyytäneet ja saaneet jäsenvaltion toimivaltaisilta viranomaisilta luvan pyytää lopullisilta vastaanottajilta symbolisen maksun. Mahdollisuus tällaisen maksun perimiseen olisi ulotettava myös tuoreisiin tuotteisiin.

               (6)

               Kriisinehkäisy ja -hallintatoimenpiteistä saatujen aiempien kokemusten perusteella on aiheellista selventää raakana korjaamisen ja korjaamatta jättämisen käsitteitä sekä tilanteita, joissa raakana korjaamisen ja korjaamatta jättämisen toimenpiteitä voidaan toteuttaa. Lisäksi erilaisten kriisinehkäisy- ja kriisinhallintatoimenpiteiden yhdenmukaistamiseksi ja niiden vaikutuksen tehostamiseksi on aiheellista poistaa täytäntöönpanoasetuksen (EU) N:o 543/2011 85 artiklan 2 kohdassa säädetty erityisvelvoite markkinatilannetta koskevan analyysin sisällyttämisestä ensimmäiseen ilmoitukseen jokaisesta suunnitellusta raakana korjaamisesta.

               (7)

               Äkilliseen kriisitilanteeseen reagoimiseksi raakana korjaaminen tai korjaamatta jättäminen olisi jäsenvaltioiden mahdollisesti määräämin rajoituksin sallittava pitkän sadonkorjuukauden hedelmien ja vihannesten osalta, vaikka tavanomainen sadonkorjuu olisi jo aloitettu tai kaupallinen tuotanto jo saatu kyseiseltä alueelta. Näissä tapauksissa korvausta olisi myönnettävä ainoastaan tuotannolle, joka korjataan kuuden viikon kuluessa toimenpiteestä. Koska pitkän sadonkorjuukauden hedelmiä ja vihanneksia tuottavat kasvit kantavat usein yhtä aikaa sekä kypsiä että raakoja tuotteita, on aiheellista poiketa yleissäännöstä, jonka mukaan samaan tuotteeseen ei voida samalla alueella samana vuonna soveltaa sekä raakana korjaamisen että korjaamatta jättämisen toimenpiteitä.

               (8)

               Jotta velvoite osoittaa, että jokainen erä on poistettu sitä koskevien ehtojen mukaisesti, toteutuisi ja jotta riskianalyysiin perustuva tehokas tullivalvonta olisi mahdollista, olisi määriteltävä tarkat säännöt velvoitteesta antaa tulliviranomaisten käyttöön tiettyjä valvonnan kannalta tarvittavia asiakirjoja.

               (9)

               Sen vuoksi täytäntöönpanoasetusta (EU) N:o 543/2011 olisi muutettava.

               (10)

               Uusia markkinoiltapoistoille myönnettävän tuen määriä olisi sovellettava takautuvasti 1 päivästä heinäkuuta 2012, jolloin kesän markkinointikausi alkaa. Jotta tuojat ehtisivät sopeutua tulohintajärjestelmän uusiin sääntöihin, kyseisiä sääntöjä olisi sovellettava 1 päivästä syyskuuta 2012.

               (11)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Muutokset täytäntöönpanoasetukseen (EU) N:o 543/2011
   Muutetaan täytäntöönpanoasetus (EU) N:o 543/2011 seuraavasti:

               (1)

               Korvataan 80 artiklan 2 kohdan toinen alakohta seuraavasti:
               ”Jäsenvaltiot voivat pyynnöstä sallia, että asetuksen (EY) N:o 1234/2007 103 d artiklan 4 kohdassa tarkoitetut hyväntekeväisyysjärjestöt ja laitokset pyytävät markkinoilta poistettujen tuotteiden lopullisilta vastaanottajilta symbolisen korvauksen. Luvan saatuaan kyseiset hyväntekeväisyysjärjestöt ja laitokset ovat tämän asetuksen 83 artiklan 1 kohdassa säädettyjen velvoitteiden lisäksi velvollisia pitämään kirjanpitoa kyseisestä toimesta.”

               (2)

               Korvataan 83 artiklan 1 kohdan b alakohta seuraavasti:

                           ”b)

                           pitämään asianomaisista toimista erillistä varastokirjanpitoa;”.

               (3)

               Korvataan 84 artiklan 1 kohdan a ja b alakohta seuraavasti:

                           ”a)

                           ’raakana korjaamisella’ raakojen, markkinoille kelpaamattomien tuotteiden korjaamista kokonaan tietyllä alueella. Asianomaiset tuotteet eivät voi olla ennen raakana korjaamista vaurioituneita sääolosuhteiden, tautien tai muiden syiden vuoksi;

                           b)

                           ’korjaamatta jättämisellä’ senhetkisen tuotantosyklin päättämistä asianomaisella alueella, vaikka tuote on hyvin kehittynyt sekä terve, puhdas ja kauppakelpoinen. Tuotteiden hävittämistä sääolosuhteiden tai taudin vuoksi ei kuitenkaan pidetä korjaamatta jättämisenä.”

               (4)

               Muutetaan 85 artikla seuraavasti:

                           a)

                           Poistetaan 2 kohdan toinen alakohta.

                           b)

                           Korvataan 3 kohta seuraavasti:
                           ”3.   Raakana korjaamista ei voida soveltaa hedelmiin ja vihanneksiin, joiden tavanomainen sadonkorjuu on jo alkanut, ja korjaamatta jättämistä ei voida soveltaa silloin, kun kyseiseltä alueelta on jo saatu kaupallista tuotantoa tavanomaisen tuotantosyklin aikana.
                           Ensimmäistä alakohtaa ei kuitenkaan sovelleta, jos hedelmiä ja vihanneksia tuottavien kasvien sadonkorjuukausi on pitempi kuin kuukausi. Tällaisissa tapauksissa 4 kohdassa tarkoitetut määrät myönnetään korvauksena ainoastaan sellaiselle tuotannolle, joka korjataan kuuden viikon kuluessa raakana korjaamisesta ja korjaamatta jättämisestä. Kyseisiä hedelmä- ja vihanneskasveja ei saa käyttää tämän toimenpiteen jälkeen enää tuotannollisiin tarkoituksiin.
                           Toista alakohtaa sovellettaessa jäsenvaltiot voivat kieltää raakana korjaamisen, jos merkittävä osa tavanomaisesta sadonkorjuusta on jo suoritettu, ja korjaamatta jättämisen, jos merkittävä osa kaupallisesta tuotannosta on jo saatu. Jäsenvaltion, joka aikoo soveltaa tätä säännöstä, on määriteltävä kansallisessa strategiassaan, mitä määrää se pitää merkittävänä.
                           Samaan tuotteeseen ei saa soveltaa samalla alueella samana vuonna sekä raakana korjaamista että korjaamatta jättämistä paitsi sovellettaessa toista alakohtaa, jolloin molempia toimenpiteitä voidaan soveltaa yhtä aikaa.”

                           c)

                           Korvataan 4 kohdan b alakohta seuraavasti:

                                       ”b)

                                       tasolle, joka on enintään 90 prosenttia markkinoiltapoiston enimmäistukitasosta, jota sovelletaan markkinoiltapoistoihin muihin käyttötarkoituksiin kuin asetuksen (EY) N:o 1234/2007 103 d artiklan 4 kohdassa tarkoitettuun ilmaisjakeluun.”

               (5)

               Korvataan 109 artiklan 5 kohdan a alakohta seuraavasti:

                           ”a)

                           vastaanottajien pitämän varastokirjanpidon ja kyseisten hyväntekeväisyysjärjestöjen ja laitosten pitämän kirjanpidon tarkastaminen pistokokeena sovellettaessa 80 artiklan 2 kohdan toista alakohtaa;”.

               (6)

               Muutetaan 110 artikla seuraavasti:

                           a)

                           Poistetaan 1 kohdan toinen alakohta.

                           b)

                           Lisätään 2 kohtaan kolmas alakohta seuraavasti:
                           ”Sovellettaessa 85 artiklan 3 kohdan toista alakohtaa ei sovelleta tämän kohdan ensimmäisen alakohdan vaatimusta, jonka mukaan sato ei saa olla korjattu osittain.”

                           c)

                           Lisätään 2 a kohta seuraavasti:
                           ”2 a.   Sovellettaessa 85 artiklan 3 kohdan toista alakohtaa jäsenvaltioiden on varmistettava, että hedelmä- ja vihanneskasveja, joihin korjaamatta jättämistä ja raakana korjaamista on sovellettu, ei käytetä tämän toimenpiteen jälkeen enää tuotannollisiin tarkoituksiin.”

               (7)

               Muutetaan 121 artikla seuraavasti:

                           a)

                           Poistetaan 1 kohdan a alakohta.

                           b)

                           Lisätään 2 kohtaan alakohta seuraavasti:
                           ”Tämän kohdan ensimmäisen alakohdan b alakohtaa ei sovelleta sovellettaessa 85 artiklan 3 kohdan toista alakohtaa.”

               (8)

               Lisätään 137 artiklan 4 kohtaan neljäs ja viides alakohta seuraavasti:
               ”Sen osoittamiseksi, että erä on poistettu ensimmäisessä alakohdassa säädetyin edellytyksin, tuojan on esitettävä kauppalaskun lisäksi kaikki asiakirjat, jotka tarvitaan kyseisen erän jokaisen tuotteen myyntiä ja poistoa koskeviin tullitarkastuksiin. Tällaisia asiakirjoja ovat muun muassa erän kuljetukseen, vakuuttamiseen, käsittelyyn ja varastointiin liittyvät asiakirjat.
               Jos 3 artiklassa tarkoitetut kaupan pitämisen vaatimukset edellyttävät, että hedelmien ja vihannesten lajike tai kauppanimi merkitään pakkaukseen, erään sisältyvien hedelmien ja vihannesten lajike tai kauppanimi on merkittävä kuljetusasiakirjoihin, kauppalaskuihin ja toimitusvahvistukseen.”

               (9)

               Korvataan liite XI tämän asetuksen liitteessä olevalla tekstillä.

         2 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sen 1 artiklan 8 kohtaa sovelletaan kuitenkin 1 päivästä syyskuuta 2012 ja 1 artiklan 9 kohtaa 1 päivästä heinäkuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE

            ”LIITE XI

               79 artiklan 1 kohdassa tarkoitetut markkinoiltapoistoille myönnettävän tuen enimmäismäärät

                        Tuote

                        Enimmäistuki (euroa/100 kg)

                        Ilmaisjakelu

                        Muu tarkoitus

                        Kukkakaalit

                        15,69

                        10,52

                        Tomaatit (1.6.–31.10.)

                        7,25

                        7,25

                        Tomaatit (1.11.–31.5.)

                        27,45

                        18,30

                        Omenat

                        16,98

                        13,22

                        Rypäleet

                        39,16

                        26,11

                        Aprikoosit

                        40,58

                        27,05

                        Nektariinit

                        26,90

                        26,90

                        Persikat

                        26,90

                        26,90

                        Päärynät

                        23,85

                        15,90

                        Munakoisot

                        22,78

                        15,19

                        Melonit

                        31,37

                        20,91

                        Vesimelonit

                        8,85

                        6,00

                        Appelsiinit

                        21,00

                        21,00

                        Mandariinit

                        19,50

                        19,50

                        Klementiinit

                        22,16

                        19,50

                        Satsumat

                        19,50

                        19,50

                        Sitruunat

                        23,99

                        19,50”


title: Komission täytäntöönpanoasetus (EU) 2016/1153, annettu 14 päivänä heinäkuuta 2016, suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2016 osalta

text:
               15.7.2016

               FI

               Euroopan unionin virallinen lehti

               L 190/76

         KOMISSION TÄYTÄNTÖÖNPANOASETUS (EU) 2016/1153,
   annettu 14 päivänä heinäkuuta 2016,
   suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2016 osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 3 kohdan,
   on kuullut maatalousrahastojen komiteaa,
   sekä katsoo seuraavaa:

               (1)

               Asetuksen (EU) N:o 1306/2013 25 artiklan mukaan on muodostettava varaus, josta on tarkoitus tarjota maatalousalalle lisätukea maataloustuotteiden tuotantoon tai jakeluun vaikuttavissa merkittävissä kriiseissä, tekemällä kunkin vuoden alussa suoriin tukiin vähennys mainitun asetuksen 26 artiklassa tarkoitetun rahoituskurimenetelmän avulla.

               (2)

               Asetuksen (EU) N:o 1306/2013 26 artiklan 1 kohdassa säädetään, että sen varmistamiseksi, että markkinoihin liittyvien menojen ja suorien tukien rahoittamiseksi neuvoston asetuksessa (EU, Euratom) N:o 1311/2013 (2) vahvistettuja vuotuisia enimmäismääriä noudatetaan, on määrättävä mukautusaste, jota sovelletaan suoriin tukiin, jos asianomaisen enimmäismäärän puitteissa rahoitettavia toimenpiteitä koskevat rahoitusennusteet osoittavat jonkin varainhoitovuoden osalta, että vuotuiset enimmäismäärät tulevat ylittymään.

               (3)

               Komission tekemään vuoden 2017 talousarvioesitykseen sisällytetyn maatalousalan kriisivarauksen määrä on 450,5 miljoonaa euroa käyvin hinnoin. Kyseisen määrän kattamiseksi olisi kalenterivuoden 2016 osalta sovellettava rahoituskurimenetelmää suoriin tukiin tukijärjestelmissä, jotka luetellaan Euroopan parlamentin ja neuvoston asetuksen (EU) N:o 1307/2013 (3) liitteessä I.

               (4)

               Komission tekemässä vuoden 2017 talousarvioesityksessä suorien tukien ja markkinoihin liittyvien menojen osalta vahvistetut ennusteet osoittavat, ettei rahoituskurin lisäsoveltamiseen ole tarvetta.

               (5)

               Asetuksen (EU) N:o 1306/2013 26 artiklan 2 kohdan mukaisesti toimien komissio hyväksyi 22 päivänä maaliskuuta 2016 ehdotuksen Euroopan parlamentin ja neuvoston asetukseksi asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2016 (4).

               (6)

               Euroopan parlamentti ja neuvosto eivät ole vahvistaneet kyseistä mukautusastetta 30 päivään kesäkuuta 2016 mennessä. Sen vuoksi asetuksen (EU) N:o 1306/2013 26 artiklan 3 kohdan mukaisesti komissio vahvistaa mukautusasteen täytäntöönpanosäädöksellä ja ilmoittaa tästä viipymättä Euroopan parlamentille ja neuvostolle.

               (7)

               Asetuksen (EU) N:o 1306/2013 26 artiklan 4 kohdan mukaisesti komissio voi käytössään olevien uusien tietojen perusteella tarkistaa mukautusastetta 1 päivään joulukuuta 2016 saakka. Jos uusia tietoja saadaan, komissio ottaa ne huomioon ja hyväksyy mukautusastetta tarkistavan täytäntöönpanoasetuksen viimeistään 1 päivänä joulukuuta 2016 laatiessaan vuoden 2017 talousarvioesityksen oikaisukirjelmää.

               (8)

               Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle (N), maksetaan tuet tiettynä varainhoitovuodelle (N + 1) sijoittuvana maksamisajanjaksona. Jäsenvaltiot voivat kuitenkin suorittaa viljelijöille maksuja kyseisen maksamisajanjakson päätyttyä tietyin rajoituksin. Tällaisia maksuja voidaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei pitäisi soveltaa maksuihin, joita koskevat tukihakemukset on jätetty muina kalenterivuosina kuin kalenterivuonna, johon rahoituskuria sovelletaan. Viljelijöiden tasavertaisen kohtelun varmistamiseksi on sen vuoksi aiheellista säätää, että mukautusastetta sovelletaan ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan.

               (9)

               Asetuksen (EU) N:o 1307/2013 8 artiklan 1 kohdassa säädetään, että asetuksen (EU) N:o 1306/2013 26 artiklan mukaisesti vahvistettua suoriin tukiin sovellettavaa mukautusastetta sovelletaan ainoastaan yli 2 000 euron suuruisiin suoriin tukiin, jotka myönnetään viljelijöille vastaavana kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen käyttöönoton seurauksena mukautusastetta sovelletaan Kroatiaan vasta 1 päivästä tammikuuta 2022. Tässä asetuksessa vahvistettua mukautusastetta ei näin ollen pitäisi soveltaa viljelijöille kyseisessä jäsenvaltiossa maksettaviin tukiin,

         ON HYVÄKSYNYT TÄMÄN ASETUKSEN:
   1 artikla
   1.   Mukautusasteen vahvistamiseksi asetuksen (EU) N:o 1306/2013 25 ja 26 artiklan ja asetuksen (EU) N:o 1307/2013 8 artiklan 1 kohdan mukaisesti asetuksen (EU) N:o 1307/2013 liitteessä I luetelluissa tukijärjestelmissä viljelijöille myönnettävien suorien tukien, jotka ylittävät 2 000 euroa ja joista on jätetty tukihakemus kalenterivuoden 2016 osalta, määriä alennetaan 1,366744 prosentin mukautusasteella.
   2.   Edellä 1 kohdassa säädettyä vähennystä ei sovelleta Kroatiaan.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 549.

      (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

      (4)  COM(2016) 159 final.


title: Komission täytäntöönpanoasetus (EU) N:o 882/2013, annettu 13 päivänä syyskuuta 2013 , vilja-alalla 16 päivästä syyskuuta 2013 sovellettavien tuontitullien vahvistamisesta

text:
               14.9.2013

               FI

               Euroopan unionin virallinen lehti

               L 245/11

         KOMISSION TÄYTÄNTÖÖNPANOASETUS (EU) N:o 882/2013,
   annettu 13 päivänä syyskuuta 2013,
   vilja-alalla 16 päivästä syyskuuta 2013 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitullin laskemisessa käytetään kyseisen asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 16 päivästä syyskuuta 2013 alkavalle ajanjaksolle, ja niitä olisi sovellettava kunnes uusi vahvistus tulee voimaan,

               (5)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 16 päivästä syyskuuta 2013 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä syyskuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 16 päivästä syyskuuta 2013 sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/tonni)

                  1001 19 00
                  1001 11 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  Heikkolaatuinen

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00
                  1002 90 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 10 90
                  1007 90 00

                  DURRA, muu kuin kylvämiseen tarkoitettu hybridi

                  0,00

         (1)  Tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, kun purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla, jos tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      30.8.2013-12.9.2013

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Pörssi

                              Minnéapolis

                              Chicago

                              —

                              —

                              —

                              Noteeraus

                              211,95

                              142,54

                              —

                              —

                              —

                              FOB-hinta USA

                              —

                              —

                              227,15

                              217,15

                              197,15

                              Palkkio Meksikonlahdella

                              —

                              27,64

                              —

                              —

                              —

                              Palkkio Suurilla järvillä

                              36,18

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              16,23 EUR/t

                              Rahtikustannukset: Suuret järvet–Rotterdam:

                              50,08 EUR/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).

         (2)  Alennus 10 euroa/t (asetuksen (EU) N:o 642/2010 5 artiklan 3 kohta).

         (3)  Alennus 30 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) N:o 1155/2012, annettu 5 päivänä joulukuuta 2012 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 183. kerran

text:
               7.12.2012

               FI

               Euroopan unionin virallinen lehti

               L 335/40

         KOMISSION TÄYTÄNTÖÖNPANOASETUS (EU) N:o 1155/2012,
   annettu 5 päivänä joulukuuta 2012,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 183. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 26 päivänä marraskuuta 2012 poistaa kuusi yhteisöä niiden henkilöiden, ryhmien ja yhteisöjen luettelosta, joita asetuksessa tarkoitettu varojen ja muiden taloudellisten resurssien jäädyttäminen koskee.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2012.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:
      Poistetaan oikeushenkilöiden, ryhmien ja yhteisöjen luettelosta seuraavat kohdat:

                  a)

                     ”Al-Hamati Sweets Bakeries. Osoite: Al-Mukallah, Hadhramawt Governorate, Jemen. Lisätietoja: a) omistaja on Mohammad Hamdi Mohammad Sadiq al-Ahdal; b) ilmoitettu lopettaneen toimintansa. 2 a artiklan 4 kohdan b alakohdassa tarkoitettu nimeämispäivä: 17.10.2001.”

                  b)

                     ”Benevolence International Foundation (alias a) Al-Bir Al-Dawalia, b) BIF, c) BIF-USA, d) Mezhdunarodnyj Blagotvoritel’nyj Fond). Osoite: a) 8820, Mobile Avenue, 1A, Oak Lawn, Illinois, 60453, Yhdysvallat, b) P.O. box 548, Worth, Illinois, 60482, Yhdysvallat, c) (aiempi osoite) 9838, S. Roberts Road, Suite 1W, Palos Hills, Illinois, 60465, Yhdysvallat, d) (aiempi osoite) 20–24, Branford Place, Suite 705, Newark, New Jersey, 07102, Yhdysvallat, e) PO box 1937, Khartoum, Sudan, f) Bangladesh, g) Gaza, h) Jemen. Lisätietoja: a) työnantajan tunniste: 36–3823186 (Yhdysvallat), b) säätiön nimi Alankomaissa: Stichting Benevolence International Nederland (BIN).”

                  c)

                     ”Bosanska Idealna Futura (alias a) BIF-Bosnia, b) Bosnian Ideal Future. Lisätietoja: a) Bosanska Idealna Futura rekisteröitiin virallisesti Bosnia ja Hertsegovinassa yhdistyksenä ja humanitaarisena järjestönä rekisterinumerolla 59; b) se oli Benevolence International Foundationin Bosnia ja Hertsegovinan toimipisteen laillinen seuraaja, joka harjoitti toimintaa nimellä BECF Charitable Educational Center, Benevolence Educational Center; c) Bosanska Idealna Futura ei ollut enää olemassa joulukuussa 2008. 2 a artiklan 4 kohdan b alakohdassa tarkoitettu nimeämispäivä: 21.11.2002.”

                  d)

                     ”Heyatul Ulya. Osoite: Mogadishu, Somalia. 2 a artiklan 4 kohdan b alakohdassa tarkoitettu nimeämispäivä: 9.11.2001.”

                  e)

                     ”Red Sea Barakat Company Limited. Osoite: Mogadishu, Somalia. 2 a artiklan 4 kohdan b alakohdassa tarkoitettu nimeämispäivä: 9.11.2001.”

                  f)

                     ”Somali Internet Company. Osoite: Mogadishu, Somalia. 2 a artiklan 4 kohdan b alakohdassa tarkoitettu nimeämispäivä: 9.11.2001.”


title: Komission täytäntöönpanoasetus (EU) N:o 669/2011, annettu 12 päivänä heinäkuuta 2011 , maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä annetun asetuksen (EY) N:o 376/2008 muuttamisesta

text:
               13.7.2011

               FI

               Euroopan unionin virallinen lehti

               L 183/4

         KOMISSION TÄYTÄNTÖÖNPANOASETUS (EU) N:o 669/2011,
   annettu 12 päivänä heinäkuuta 2011,
   maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä annetun asetuksen (EY) N:o 376/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 134 artiklan yhdessä 4 artiklan kanssa,
   sekä katsoo seuraavaa:

               (1)

               Tuonnin ja viennin hallinnointia varten komissiolle on annettu toimivalta määritellä, minkä tuotteiden tuontia ja/tai vientiä varten edellytetään todistuksen esittämistä. Todistusjärjestelmän tarpeita arvioidessaan komission olisi otettava huomioon asianmukaiset välineet markkinoiden hallinnoimiseksi ja erityisesti tuonnin seuraamiseksi.

               (2)

               Sen jälkeen kun Euroopan unionin omenantuottajat joutuivat vaikeuksiin muun muassa eräiden eteläisellä pallonpuoliskolla sijaitsevien kolmansien maiden omenoiden tuonnin merkittävän kasvun vuoksi, komission asetuksella (EY) N:o 376/2008 (2) otettiin käyttöön todistusvelvoite CN-koodiin 0808 10 80 kuuluvien tuoreiden omenoiden tuonnissa.

               (3)

               Tuontia voidaan nykyisellään seurata tehokkaasti muilla keinoin. Yksinkertaisuuden vuoksi sekä jäsenvaltioiden ja toimijoiden hallinnollisen taakan keventämiseksi omenoiden tuontitodistusvaatimus olisi poistettava nykyisen, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (3) liitteessä XVIII tarkoitetun soveltamisjakson päättyessä.

               (4)

               Sen vuoksi asetusta (EY) N:o 376/2008 olisi muutettava.

               (5)

               Selkeyden vuoksi olisi vahvistettava säännöt, jotka koskevat CN-koodiin 0808 10 80 kuuluville tuoreille omenoille myönnettyjä tuontitodistuksia, jotka ovat vielä voimassa tämän asetuksen soveltamisen alkamispäivänä.

               (6)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 376/2008 liitteessä II olevan I osan G kohta seuraavasti:

      ”G.   Hedelmät ja vihannekset (asetuksen (EY) N:o 1234/2007 liitteessä I oleva IX osa)

                  CN-koodi

                  Kuvaus

                  Vakuuden määrä

                  Voimassaoloaika

                  Nettomäärät (4)

                  0703 20 00

                  Valkosipuli, tuore tai jäähdytetty, myös 1 artiklan 2 kohdan a alakohdan iii alakohdassa tarkoitetut tariffikiintiöissä tuodut tuotteet

                  50 euroa/t

                  3 kuukautta myöntämispäivästä, 22 artiklan 1 kohdan mukaisesti

                  (—)

                  ex 0703 90 00

                  Muut Allium-sukuiset kasvikset, tuoreet tai jäähdytetyt, myös 1 artiklan 2 kohdan a alakohdan iii alakohdassa tarkoitetut tariffikiintiöissä tuodut tuotteet

                  50 euroa/t

                  3 kuukautta myöntämispäivästä, 22 artiklan 1 kohdan mukaisesti

                  (—)

                              (—)

                              Todistus vaaditaan kaikista määristä.”

   2 artikla
   CN-koodiin 0808 10 80 kuuluvien tuoreiden omenoiden tuontitodistusten myöntämiseksi asetetut vakuudet on asianomaisten pyynnöstä vapautettava, jos seuraavat edellytykset täyttyvät:

               a)

               todistuksen voimassaolo ei ole päättynyt päivänä, jona tämän asetuksen soveltaminen alkaa;

               b)

               todistusta on käytetty vain osittain tai todistusta ei ole käytetty lainkaan päivänä, jona tämän asetuksen soveltaminen alkaa.

         3 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä syyskuuta 2011.

      Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 114, 26.4.2008, s. 3.

      (3)  EUVL L 157, 15.6.2011, s. 1.

      (4)  Enimmäismäärät, joiden osalta todistusta ei tarvitse esittää 4 artiklan 1 kohdan d alakohdan nojalla. Rajoituksia ei sovelleta etuusjärjestelyjen osana tai tariffikiintiöissä tapahtuvaan tuontiin.

               (—)

               Todistus vaaditaan kaikista määristä.”


title: Komission täytäntöönpanoasetus (EU) 2017/873, annettu 22 päivänä toukokuuta 2017, Escherichia colin tuottaman L-tryptofaanin hyväksymisestä kaikkien eläinlajien rehun lisäaineena (ETA:n kannalta merkityksellinen teksti. )

text:
                  23.5.2017

                  FI

                  Euroopan unionin virallinen lehti

                  L 134/14

            KOMISSION TÄYTÄNTÖÖNPANOASETUS (EU) 2017/873,
      annettu 22 päivänä toukokuuta 2017,

         Escherichia colin tuottaman L-tryptofaanin hyväksymisestä kaikkien eläinlajien rehun lisäaineena
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 82/471/ETY (2) nojalla.

                  (2)

                  L-tryptofaani hyväksyttiin komission direktiivillä 88/485/ETY (3) direktiivin 82/471/ETY nojalla ilman aikarajoitusta. Kyseinen rehun lisäaine kirjattiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                  (3)

                  Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemuksia, jotka koskivat L-tryptofaanin uudelleenarviointia kaikkien eläinlajien rehun lisäaineena. Lisäksi toimitettiin kyseisen asetuksen 7 artiklan mukaisesti hakemuksia, jotka koskivat L-tryptofaanin hyväksyntää kaikkien eläinlajien osalta. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Hakemukset koskevat Escherichia colin KCCM 11132P, Escherichia colin DSM 25084, Escherichia colin FERM BP-11200, Escherichia colin FERM BP-11354, Escherichia colin CGMCC 7.59 tai Escherichia colin CGMCC 3667 tuottaman L-tryptofaanin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

                  (5)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2013 (4), 10 päivänä huhtikuuta 2014 (5), 9 päivänä syyskuuta 2014 (6), 29 päivänä tammikuuta 2015 (7), 10 päivänä syyskuuta 2015 (8), 1 päivänä joulukuuta 2015 (9), 25 päivänä tammikuuta 2017 (10) ja 25 päivänä tammikuuta 2017 (11) antamissaan lausunnoissa, että Escherichia colin KCCM 11132P, Escherichia colin DSM 25084, Escherichia colin FERM BP-11200, Escherichia colin FERM BP-11354, Escherichia colin CGMCC 7.59 ja Escherichia colin CGMCC 3667 tuottamalla L-tryptofaanilla ei ehdotettujen käyttöedellytysten mukaisesti ole haitallisia vaikutuksia eläinten terveyteen, ihmisten terveyteen eikä ympäristöön ja että sitä pidetään välttämättömän aminohapon tryptofaanin tehokkaana lähteenä eläinten ruokinnassa; Escherichia colin DSM 25084 tuottamaa L-tryptofaania koskevan hakemuksen esittäjä on esittänyt näyttöä siitä, että valmistusprosessin muuttamisen jälkeen kyseisen lisäaineen endotoksiinipitoisuus on laskenut hyväksyttävälle tasolle; jotta lisätyn L-tryptofaanin täysi teho saadaan hyödynnettyä märehtijöillä, se tulisi suojata pötsihajotukselta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                  L-tryptofaanin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

                  (7)

                  Koska turvallisuuteen liittyvät syyt eivät edellytä L-tryptofaanin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                  (8)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva, liitteessä kuvattu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Siirtymätoimenpiteet
      1.   Sallitaan komission direktiivillä 88/485/ETY hyväksytyn, liitteessä määritellyn aineen ja sitä sisältävien esiseosten saattaminen markkinoille 12 päivään joulukuuta 2017 saakka ennen 12 päivää kesäkuuta 2017 voimassa olleiden sääntöjen mukaisesti ja niiden käyttö, kunnes varastot loppuvat.
      2.   Sallitaan 1 kohdassa tarkoitettua ainetta sisältävien rehuaineiden ja rehuseosten, jotka on valmistettu ja varustettu merkinnöillä ennen 12 päivää kesäkuuta 2018 ennen 12 päivää kesäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan 1 kohdassa tarkoitettua ainetta sisältävien rehuaineiden ja rehuseosten, jotka on valmistettu ja varustettu merkinnöillä ennen 12 päivää kesäkuuta 2019 ennen 12 päivää kesäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 22 päivänä toukokuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 82/471/ETY, annettu 30 päivänä kesäkuuta 1982, tietyistä eläinten ruokinnassa käytettävistä tuotteista (EYVL L 213, 21.7.1982, s. 8).

         (3)  Komission direktiivi 88/485/ETY, annettu 26 päivänä heinäkuuta 1988, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (EYVL L 239, 30.8.1988, s. 36).

         (4)  EFSA Journal 2013;11(10):3368.

         (5)  EFSA Journal 2014;12(5):3673.

         (6)  EFSA Journal 2014;12(10):3826.

         (7)  EFSA Journal 2015;13(2):4015.

         (8)  EFSA Journal 2015;13(9):4238.

         (9)  EFSA Journal 2016;14(1):4343.

         (10)  EFSA Journal 2017;15(2):4712.

         (11)  EFSA Journal 2017;15(3):4705.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg/kg täysrehua, jonka kosteuspitoisuus on 12 %

                        Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                     3c440

                     —

                     L-tryptofaani

                        Lisäaineen koostumus

                     Jauhe, joka sisältää vähintään 98 % L-tryptofaania (kuiva-aineesta)
                     Enintään 10 mg/kg 1,1′-etylideeni-bis-L-tryptofaania (EBT).

                        Tehoaineen kuvaus

                     L-tryptofaani, joka on käymisreaktiolla jostakin seuraavista valmistettava tuote: Escherichia coli KCCM 11132P tai

                        Escherichia coli DSM 25084 tai

                        Escherichia coli FERM BP-11200 tai

                        Escherichia coli FERM BP-11354 tai

                        Escherichia coli CGMCC 7.59 tai

                        Escherichia coli CGMCC 3667.
                     Kemiallinen kaava: C11H12N2O2

                     CAS-numero: 73-22-3

                        Analyysimenetelmät
                         (1)

                     L-tryptofaanin tunnistaminen rehun lisäaineesta:

                                 —

                                 Food Chemical Codex ”L-tryptophan monograph” ja

                           Tryptofaanin määrittämiseksi rehun lisäaineesta ja esiseoksista:

                                 —

                                 Korkean erotuskyvyn nestekromatografia yhdistettynä fluoresenssidetektioon (HPLC-FD) – EN ISO 13904–2016

                           Tryptofaanin määrittäminen rehun lisäaineesta, esiseoksista, rehuseoksista ja rehuaineista:

                                 —

                                 Korkean erotuskyvyn nestekromatografia (HPLC) yhdistettynä fluoresenssidetektioon, komission asetus (EY) N:o 152/2009 (EUVL L 54, 26.2.2009, s. 1) (liitteessä III oleva G osa).

                     Kaikki lajit

                     —

                     —

                     —

                                 1.

                                 L-tryptofaania saa saattaa markkinoille ja käyttää valmisteesta koostuvana lisäaineena.

                                 2.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                                 3.

                                 Lisäaineen endotoksiinipitoisuuden ja sen mahdollisen pölyämisen on oltava sellaiset, että endotoksiinialtistumisen voidaan varmistaa olevan enintään 1 600  ky endotoksiineja/m3 ilmaa (2)

                                 4.

                                 Märehtijöiden rehussa käytettävän L-tryptofaanin on oltava pötsisuojattua.

                                 5.

                                 Lisäaineen pakkausmerkinnöissä on ilmoitettava:
                                 Kosteuspitoisuus

                     12. kesäkuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.

            (2)  Altistuminen laskettuna lisäaineen endotoksiinipitoisuuden ja mahdollisen pölyämisen perusteella EFSA:n käyttämän menetelmän mukaisesti (EFSA Journal 2017;15(3):4705); analyysimenetelmä: Euroopan farmakopea 2.6.14 (bakteeriendotoksiinit).


title: Komission täytäntöönpanoasetus (EU) N:o 245/2012, annettu 20 päivänä maaliskuuta 2012 , asetuksen (EY) N:o 1187/2009 muuttamisesta Dominikaaniseen tasavaltaan vietävien maidon ja maitotuotteiden osalta

text:
               21.3.2012

               FI

               Euroopan unionin virallinen lehti

               L 81/37

         KOMISSION TÄYTÄNTÖÖNPANOASETUS (EU) N:o 245/2012,
   annettu 20 päivänä maaliskuuta 2012,
   asetuksen (EY) N:o 1187/2009 muuttamisesta Dominikaaniseen tasavaltaan vietävien maidon ja maitotuotteiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 170 artiklan ja 171 artiklan 1 kohdan yhdessä sen 4 artiklan kanssa,
   sekä katsoo seuraavaa:

               (1)

               Neuvoston asetuksen (EY) N:o 1234/2007 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta 27 päivänä marraskuuta 2009 annetun komission asetuksen (EY) N:o 1187/2009 (2) 27 artiklassa säädetään, että Dominikaanisen tasavallan avaamassa maitojauheen vientikiintiössä etusijalle on asetettava vientitukinimikkeistön erityisiin tuotekoodeihin kuuluvat tuotteet. Tämä rajoitus otettiin käyttöön, jottei todistushakemuksia esitettäisi liikaa, mikä voisi johtaa markkinoiden pirstaloitumiseen ja aiheuttaa unionin viejien markkinaosuuden menetyksen riskin.

               (2)

               Kiintiövuonna 2011/2012 haetut määrät olivat ensimmäistä kertaa pienemmät kuin käytettävissä olevat kiintiömäärät. Olisi asianmukaista jakaa jäljellä olevat määrät hakijoille, jotka ottavat mielellään vastaan hakemiaan määriä suuremman määrän, edellyttäen että vakuutta korotetaan vastaavasti.

               (3)

               Jotta kiintiötä käytettäisiin mahdollisimman paljon tulevina vuosina, on asianmukaista ulottaa todistushakemukset koskemaan CARIFORUM-valtioiden sekä Euroopan yhteisön ja sen jäsenvaltioiden välisessä talouskumppanuussopimuksessa (3), jonka allekirjoittaminen ja väliaikainen soveltaminen hyväksyttiin neuvoston päätöksellä 2008/805/EY (4), määrättyyn tariffikiintiöön kuuluvia kaikkia tuotteita. Lisäksi vientitodistusten voimassaoloajan osalta asetuksen (EY) N:o 1187/2009 6 artiklan 2 kohdassa säädettyä poikkeusta ei saisi rajoittaa koskemaan vain tuotteita, jotka kuuluvat mainitun asetuksen liitteessä I tarkoitettuun samaan tuoteluokkaan, vaan se olisi laajennettava koskemaan kaikkia tariffikiintiöön kuuluvia tuotteita.

               (4)

               Koska vientitukien määräksi on vahvistettu nolla vuodesta 2008 alkaen, todistushakemuksissa ja todistuksissa olisi mainittava tukinimikkeistön tuotekoodien sijaan yhdistetyn nimikkeistön koodit. Asianomaisia säännöksiä olisi muutettava vastaavasti.

               (5)

               Moitteettoman hallinnoinnin varmistamiseksi on tarpeen, että komissiolle ilmoitetaan ennen 31 päivää elokuuta määrät, joille todistuksia on annettu. Sen vuoksi annettuja määriä koskeva ilmoitus on turha ja se voidaan poistaa.

               (6)

               Asetuksen (EY) N:o 1187/2009 28 artiklan 3 kohdan a alakohdassa säädetään, että vientitodistushakemukset hyväksytään ainoastaan, jos hakija asettaa vakuuden 9 artiklan mukaisesti. Sen vuoksi 33 artiklan 1 kohdassa säädetty asetuksen 9 artiklaa koskeva poikkeus on epäjohdonmukainen.

               (7)

               Sen vuoksi asetusta (EY) N:o 1187/2009 olisi muutettava.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1187/2009 seuraavasti:

               1)

               Korvataan 27 artiklan 2 kohdan ensimmäinen alakohta seuraavasti:
               ”Todistushakemuksia voidaan jättää kaikista CN-koodeihin 0402 10, 0402 21 ja 0402 29 kuuluvista tuotteista.”

               2)

               Korvataan 28 artiklan 3 kohdan ensimmäinen alakohta seuraavasti:
               ”Hylkäämisen uhalla ainoastaan yksi vientitodistushakemus hyväksytään yhdistetyn nimikkeistön tuotekoodia kohti, ja kaikki hakemukset on jätettävä yhtä aikaa yhden jäsenvaltion toimivaltaiselle viranomaiselle.”

               3)

               Muutetaan 31 artikla seuraavasti:

                           a)

                           Korvataan 1 kohdan ensimmäinen alakohta seuraavasti:
                           ”Jäsenvaltioiden on ilmoitettava komissiolle viimeistään viidentenä työpäivänä todistushakemusten jättämisen määräajan päättymisestä todistushakemuksissa haetut määrät kiintiön molempien osien ja kunkin yhdistetyn nimikkeistön tuotekoodin osalta tai se, ettei hakemuksia ole jätetty.”

                           b)

                           Korvataan 2 kohdan kolmas ja neljäs alakohta seuraavasti:
                           ”Jos jakokertoimen soveltaminen johtaa siihen, että hakijakohtainen tuotemäärä olisi alle 20 tonnia, hakija voi perua hakemuksensa. Tällaisissa tapauksissa hakijan on ilmoitettava tästä toimivaltaiselle viranomaiselle kolmen työpäivän kuluessa komission päätöksen julkaisemisesta. Vakuus vapautetaan välittömästi. Toimivaltaisen viranomaisen on ilmoitettava komissiolle kahdeksan työpäivän kuluessa komission päätöksen julkaisemisesta määrät, joita koskevat hakemukset on peruutettu ja joita koskevat vakuudet vapautettu, jaoteltuina yhdistetyn nimikkeistön tuotekoodien mukaan.
                           Kun todistuksia haetaan tuotemäärille, jotka eivät ylitä 28 artiklan 1 kohdassa tarkoitettuja kiintiöitä, komissio jakaa jäljellä olevat määrät suhteessa haettuihin määriin vahvistamalla jakokertoimen. Kertoimen soveltamisen tuloksena saatava määrä pyöristetään alaspäin lähimpään kilogrammaan. Toimijoiden on ilmoitettava toimivaltaiselle viranomaiselle hyväksymänsä lisämäärä viikon kuluessa jakokertoimen julkaisemisesta. Asetettua vakuutta korotetaan tällöin vastaavasti.”

               4)

               Muutetaan 32 artikla seuraavasti:

                           a)

                           Korvataan 1 kohdan kolmas alakohta seuraavasti:
                           ”Jäsenvaltioiden on ilmoitettava komissiolle viimeistään helmikuun lopussa 28 artiklan 1 kohdassa tarkoitetuista kiintiön molemmista osista määrät, joille todistuksia on annettu, jaoteltuina yhdistetyn nimikkeistön tuotekoodien mukaan.”

                           b)

                           Lisätään 2 kohtaan alakohta seuraavasti:
                           ”Asetuksen 6 artiklan 2 kohtaa sovellettaessa vientitodistus on voimassa myös kaikkien 27 artiklan 2 kohdan ensimmäisessä alakohdassa tarkoitettuihin koodeihin kuuluvien tuotteiden osalta.”

                           c)

                           Korvataan 5 kohta seuraavasti:
                           ”5.   Jäsenvaltioiden on ilmoitettava viimeistään kunkin vuoden 31 päivänä elokuuta komissiolle 28 artiklan 1 kohdassa tarkoitetuista kiintiön molemmista osista 28 artiklan 1 kohdassa tarkoitettua edellistä 12 kuukauden jaksoa koskevat seuraavat määrät yhdistetyn nimikkeistön tuotekoodin mukaan jaoteltuina:

                                       —

                                       määrät, joille todistuksia ei annettu tai joiden osalta ne peruutettiin,

                                       —

                                       viety määrä.”

               5)

               Korvataan 33 artiklan 1 kohta seuraavasti:
               ”1.   Sovelletaan II luvun säännöksiä, lukuun ottamatta 7 ja 10 artiklan säännöksiä.”

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan kiintiövuodesta 2012/2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 318, 4.12.2009, s. 1.

      (3)  EUVL L 289, 30.10.2008, s. 3.

      (4)  EUVL L 289, 30.10.2008, s. 1.


title: Komission täytäntöönpanoasetus (EU) N:o 1044/2012, annettu 8 päivänä marraskuuta 2012 , yleisessä tullietuusjärjestelmässä käytettävistä asetuksessa (ETY) N:o 2454/93 vahvistetuista alkuperäsäännöistä poikkeamisesta Guatemalan erityistilanteen huomioon ottamiseksi tiettyjen unioniin vietävien kalastustuotteiden osalta

text:
               9.11.2012

               FI

               Euroopan unionin virallinen lehti

               L 310/28

         KOMISSION TÄYTÄNTÖÖNPANOASETUS (EU) N:o 1044/2012,
   annettu 8 päivänä marraskuuta 2012,
   yleisessä tullietuusjärjestelmässä käytettävistä asetuksessa (ETY) N:o 2454/93 vahvistetuista alkuperäsäännöistä poikkeamisesta Guatemalan erityistilanteen huomioon ottamiseksi tiettyjen unioniin vietävien kalastustuotteiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) ja erityisesti sen 89 artiklan 1 kohdan b alakohdan,
   sekä katsoo seuraavaa:

               (1)

               Unioni myönsi yleisen tullietuusjärjestelmän soveltamisesta 1 päivästä tammikuuta 2009 annetulla neuvoston asetuksella (EY) N:o 732/2008 (3) yleisiä tullietuuksia Guatemalalle.

               (2)

               Asetuksessa (ETY) N:o 2454/93 vahvistetaan yleisessä tullietuusjärjestelmässä, jäljempänä ’GSP-järjestelmä’, käytettävä alkuperätuotteiden käsitteen määritelmä. Mainitun asetuksen 89 artiklassa säädetään kyseisen määritelmän poikkeuksesta, joka voidaan myöntää GSP-järjestelmän edunsaajamaille.

               (3)

               Guatemala toimitti 24 päivänä tammikuuta 2012 päivätyllä kirjeellä hakemuksen saada poiketa GSP-järjestelmän alkuperäsäännöistä asetuksen (ETY) N:o 2454/93 89 artiklan mukaisesti. Guatemala toimitti hakemuksensa tueksi lisätietoja 28 päivänä maaliskuuta 2012, 21 päivänä kesäkuuta 2012 ja 27 päivänä kesäkuuta 2012 päivätyillä kirjeillä.

               (4)

               Hakemus koskee 4 000 tonnin vuotuista kokonaismäärää CN-koodin 1604 14 16 keitettyjä, jäädytettyjä ja tyhjöpakattuja tonnikalafileitä (ns. ”loins”), jäljempänä ’tonnikalafileet’, 1 päivän huhtikuuta 2012 ja 31 päivän joulukuuta 2013 välisenä aikana.

               (5)

               Hakemuksesta käy ilmi, että ilman poikkeusta Guatemalan kalanjalostusteollisuuden mahdollisuudet jatkaa tullietuuskohteluun oikeutettujen tonnikalafileiden vientiä heikkenisivät huomattavasti.

               (6)

               Poikkeus on sen vuoksi tarpeen, jotta Guatemala saisi riittävästi aikaa valmistella kalanjalostusteollisuuttaan noudattamaan etuuskohteluun oikeuttavan alkuperän hankkimista koskevia sääntöjä tonnikalafileiden osalta. Riittävä aika tarvitaan, jotta Guatemalan hallitus ja jalostusteollisuus voisivat varmistaa, että maassa saadaan riittävästi alkuperätonnikalaa.

               (7)

               Nykyiset toimitusvirrat ja tuotantomallit huomioon ottaen poikkeus olisi myönnettävä vuotuiselle 1 975 tonnin määrälle CN-koodin ex 1604 14 16 tonnikalafileitä. Jotta varmistetaan, että tilapäinen poikkeus on voimassa vain siihen asti, kun Guatemala voi alkaa noudattaa etuuskohteluun oikeuttavan alkuperän hankkimista koskevia sääntöjä tonnikalafileiden osalta, poikkeus olisi myönnettävä 1 päivän tammikuuta 2012 ja 30 päivän kesäkuuta 2013 väliseksi ajaksi. Vuoden 2013 kiintiömäärä olisi määriteltävä suhteessa poikkeuksen voimassaoloaikaan. Näin ollen kiintiömääräksi olisi vahvistettava 1 975 tonnia vuonna 2012 ja 987,5 tonnia vuonna 2013.

               (8)

               Jotta varmistetaan tullietuuskohteluun oikeutetun jalostetun kalan viennin jatkuminen Guatemalasta unioniin, poikkeuksen olisi tultava voimaan takautuvasti 1 päivänä tammikuuta 2012.

               (9)

               Jotta poikkeusta voitaisiin soveltaa CN-koodin ex 1604 14 16 tonnikalafileisiin, on aiheellista selkeyden vuoksi vahvistaa nimenomaisesti, että mainittujen tonnikalafileiden valmistuksessa saa ei-alkuperäaineksina käyttää ainoastaan HS-nimikkeen 0302 tai 0303 tonnikalaa.

               (10)

               Asetuksessa (ETY) N:o 2454/93 vahvistetaan tariffikiintiöiden hallinnointia koskevat säännöt. Guatemalan viranomaisten, unionin tulliviranomaisten ja komission välisenä tiiviinä yhteistyönä toteutettavan tehokkaan hallinnoinnin varmistamiseksi kyseisiä sääntöjä olisi soveltuvin osin sovellettava tällä asetuksella myönnettävän poikkeuksen nojalla tuotaviin määriin.

               (11)

               Jotta poikkeuksen tehokkuutta voitaisiin seurata tehokkaammin, on tarpeen säätää Guatemalan viranomaisille asetettavasta velvoitteesta antaa myönnettyjen A-alkuperätodistusten sisältämät tiedot komissiolle tiedoksi säännöllisesti.

               (12)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (ETY) N:o 2454/93 72, 73 ja 75–79 artiklassa säädetään, Guatemalassa HS-nimikkeen 0302 tai 0303 ei-alkuperätonnikalasta tuotettuja CN-koodin ex 1604 14 16 keitettyjä, jäädytettyjä ja tyhjöpakattuja tonnikalafileitä (ns. ”loins”) on pidettävä Guatemalan alkuperätuotteina tämän asetuksen 2, 3 ja 4 artiklassa vahvistettujen ehtojen mukaisesti.
   2 artikla
   Edellä 1 artiklassa säädettyä poikkeusta sovelletaan Guatemalasta vietyihin tai vietäviin tuotteisiin, jotka on luovutettu tai luovutetaan vapaaseen liikkeeseen unionissa 1 päivän tammikuuta 2012 ja 30 päivän kesäkuuta 2013 välisenä aikana ja joiden määrä ei ylitä tämän asetuksen liitteessä vahvistettuja määriä.
   3 artikla
   Tämän asetuksen liitteessä vahvistettavia määriä hallinnoidaan asetuksen (ETY) N:o 2454/93 308 a, 308 b artiklan ja 308 c artiklan mukaisesti.
   4 artikla
   Guatemalan tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan.
   Guatemalan toimivaltaisten viranomaisten tämän asetuksen nojalla antamien A-alkuperätodistusten 4 kohdassa on oltava toinen seuraavista maininnoista:

               —

               ”Derogation – Commission Implementing Regulation (EU) No 1044/2012”

               —

               ”Excepción – Reglamento de Ejecución (UE) no 1044/2012 de la Comisión”.

         Guatemalan toimivaltaisten viranomaisten on toimitettava komissiolle kutakin kalenterineljännestä seuraavan kuukauden loppuun mennessä neljännesvuosittainen ilmoitus määristä, joille on annettu A-alkuperätodistukset tämän asetuksen nojalla, sekä näiden todistusten sarjanumerot.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 302, 19.10.1992, s. 1.

      (2)  EUVL L 253, 11.10.1993, s. 1.

      (3)  EUVL L 211, 6.8.2008, s. 1.

      LIITE

                  Järjestysnumero

                  CN-koodi

                  Tavaran kuvaus

                  Ajanjakso

                  Määrä
                  (tonnia, nettopaino)

                  09.1627

                  ex 1604 14 16

                  Keitetyt, jäädytetyt ja tyhjöpakatut tonnikalafileet (ns. ”loins”)

                  1.1.2012–31.12.2012

                  1 975

                  1.1.2013–30.6.2013

                  987,5


title: Komission täytäntöönpanoasetus (EU) N:o 74/2013, annettu 25 päivänä tammikuuta 2013 , asetuksen (EU) N:o 1125/2010 muuttamisesta Saksan, Espanjan ja Slovakian viljan interventiokeskusten osalta

text:
               26.1.2013

               FI

               Euroopan unionin virallinen lehti

               L 26/17

         KOMISSION TÄYTÄNTÖÖNPANOASETUS (EU) N:o 74/2013,
   annettu 25 päivänä tammikuuta 2013,
   asetuksen (EU) N:o 1125/2010 muuttamisesta Saksan, Espanjan ja Slovakian viljan interventiokeskusten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 41 artiklan yhdessä sen 4 artiklan kanssa,
   sekä katsoo seuraavaa:

               (1)

               Viljan interventiokeskuksista ja asetuksen (EY) N:o 1173/2009 muuttamisesta 3 päivänä joulukuuta 2010 annetun komission asetuksen (EU) N:o 1125/2010 (2) liitteessä nimetään viljan interventiokeskukset.

               (2)

               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetun komission asetuksen (EU) N:o 1272/2009 (3) 55 artiklan 1 kohdan mukaisesti Saksa, Espanja ja Slovakia ovat toimittaneet komissiolle viljan interventiokeskustensa muutetun luettelon ja luettelon kyseisiin keskuksiin liittyvistä hyväksytyistä varastointipaikoista, jotka täyttävät unionin lainsäädännön vähimmäisedellytykset (4).

               (3)

               Sen vuoksi asetusta (EU) N:o 1125/2010 olisi muutettava, ja internetissä olisi julkaistava interventiokeskuksiin liittyvien varastointipaikkojen luettelo sekä kaikki toimijoiden, joita julkinen interventio koskee, tarvitsemat tiedot.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 1125/2010 liite tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 318, 4.12.2010, s. 10.

      (3)  EUVL L 349, 29.12.2009, s. 1.

      (4)  Interventiokeskusten varastointipaikkojen osoitteet löytyvät Euroopan komission EUROPA-verkkosivustolta http://ec.europa.eu/agriculture/cereals/legislation/index_en.htm

      LIITE
      Muutetaan asetuksen (EU) N:o 1125/2010 liite seuraavasti:

                  1)

                  Korvataan jakso ”SAKSA” seuraavasti:
                  ”SAKSA
                  Aschersleben
                  Augsburg
                  Bad Gandersheim
                  Bad Oldesloe
                  Beverungen
                  Brandenburg
                  Bremen
                  Bülstringen
                  Buttstädt
                  Dessau-Roßlau
                  Drebkau
                  Ebeleben
                  Eilenburg
                  Emden
                  Flensburg
                  Gransee
                  Großschirma
                  Güstrow
                  Hamburg
                  Hameln
                  Herzberg
                  Hildesheim
                  Holzminden
                  Itzehoe
                  Kappeln
                  Karstädt
                  Kiel
                  Klötze
                  Krefeld
                  Kyritz
                  Lübeck
                  Ludwigshafen
                  Magdeburg
                  Malchin
                  Neustadt
                  Nienburg
                  Northeim
                  Pollhagen
                  Querfurt
                  Regensburg
                  Rethem/Aller
                  Riesa
                  Rosdorf
                  Rostock
                  Schwerin
                  Tangermünde
                  Trebsen
                  Uelzen
                  Wismar
                  Witzenhausen”

                  2)

                  Korvataan jakso ”ESPANJA” seuraavasti:
                  ”ESPANJA
                  Andalucia
                  Aragon
                  Castilla y Leon
                  Castilla La Mancha
                  Extremadura
                  Navarra”

                  3)

                  Korvataan jakso ”SLOVAKIA” seuraavasti:
                  ”SLOVAKIA
                  Bratislava
                  Trnava
                  Dunajská Streda
                  Nitra
                  Dvory nad Žitavou
                  Bánovce nad Bebravou
                  Martin
                  Veľký Krtíš
                  Rimavská Sobota
                  Šurany
                  Košice”


title: Komission täytäntöönpanoasetus (EU) N:o 459/2014, annettu 29 päivänä huhtikuuta 2014 , tavaroiden luokittelusta yhdistettyyn nimikkeistöön annettujen tiettyjen asetusten muuttamisesta

text:
               6.5.2014

               FI

               Euroopan unionin virallinen lehti

               L 133/43

         KOMISSION TÄYTÄNTÖÖNPANOASETUS (EU) N:o 459/2014,
   annettu 29 päivänä huhtikuuta 2014,
   tavaroiden luokittelusta yhdistettyyn nimikkeistöön annettujen tiettyjen asetusten muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Neuvoston asetuksella (EU) N:o 953/2013 (2) muutetaan asetuksen (ETY) N:o 2658/87 liitettä I ja korvataan CN-koodit 8528 59 10, 8528 59 40 ja 8528 59 80 CN-koodeilla 8528 59 20, 8528 59 31, 8528 59 39 ja 8528 59 70.

               (2)

               Tietyissä tavaroiden luokittelua koskevissa komission asetuksissa, jotka on annettu asetuksella (ETY) N:o 2658/87 käyttöön otetun yhdistetyn nimikkeistön yhdenmukaisen soveltamisen varmistamiseksi, viitataan CN-koodeihin, joita ei enää ole. Sen vuoksi kyseisiä asetuksia olisi muutettava voimassa olevien asianomaisten CN-koodien huomioon ottamiseksi.

               (3)

               Tullikoodeksikomitea ei ole antanut lausuntoa puheenjohtajansa asettamassa määräajassa liitteessä III olevasta kohdasta, liitteissä I, II ja IV säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Korvataan komission asetuksen (EY) N:o 1156/2008 (3) liite, sellaisena kuin se on muutettuna täytäntöönpanoasetuksella (EU) N:o 441/2013 (4), tämän asetuksen liitteessä I olevalla tekstillä.
   2.   Korvataan komission asetuksen (EY) N:o 1172/2008 (5) liitteessä oleva 1 kohta, sellaisena kuin se on muutettuna täytäntöönpanoasetuksella (EU) N:o 441/2013, tämän asetuksen liitteessä II olevalla tekstillä.
   3.   Korvataan komission täytäntöönpanoasetuksen (EU) N:o 1196/2011 (6) liite tämän asetuksen liitteessä III olevalla tekstillä.
   4.   Korvataan komission täytäntöönpanoasetuksen (EU) N:o 698/2012 (7) liite tämän asetuksen liitteessä IV olevalla tekstillä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä huhtikuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (EU) N:o 953/2013, annettu 26 päivänä syyskuuta 2013, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 263, 5.10.2013, s. 4).

      (3)  Komission asetus (EY) N:o 1156/2008, annettu 20 päivänä marraskuuta 2008, tiettyjen tavaroiden luokittelusta yhdistettyyn nimikkeistöön (EUVL L 310, 21.11.2008, s. 9).

      (4)  Komission täytäntöönpanoasetus (EU) N:o 441/2013, annettu 7 päivänä toukokuuta 2013, tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta (EUVL L 130, 15.5.2013, s. 1).

      (5)  Komission asetus (EY) N:o 1172/2008, annettu 25 päivänä marraskuuta 2008, tiettyjen tavaroiden luokittelusta yhdistettyyn nimikkeistöön (EUVL L 317, 27.11.2008, s. 4).

      (6)  Komission täytäntöönpanoasetus (EU) N:o 1196/2011, annettu 17 päivänä marraskuuta 2011, tiettyjen tavaroiden luokittelusta yhdistettyyn nimikkeistöön (EUVL L 303, 22.11.2011, s. 12).

      (7)  Komission täytäntöönpanoasetus (EU) N:o 698/2012, annettu 25 päivänä heinäkuuta 2012, tiettyjen tavaroiden luokittelusta yhdistettyyn nimikkeistöön (EUVL L 203, 31.7.2012, s. 34).

      LIITE I

            ”LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                                    1.

                                    Yksittäisten kuvien tallennus-, toisto- ja näyttölaite (ns. digitaalinen kuvakehys), jonka mitat ovat 17 (pituus) × 12,9 (leveys) × 12,3 (syvyys) cm ja jossa on seuraavat pääkomponentit samassa kuoressa:

                                                —

                                                nestekidevärinäyttö (LCD), jonka läpimitta on 13 cm (5,1 tuumaa) ja kuvan erottelukyky 320 × 240 pikseliä,

                                                —

                                                SIM-korttipaikka eli tilaajan tunnistusyksikkö,

                                                —

                                                infrapunaliitäntä,

                                                —

                                                sisäinen muisti,

                                                —

                                                ohjauspainikkeet.

                                          Kuvat siirretään laitteen sisäiseen muistiin yhteensopivasta laitteesta (esim. matkapuhelimesta, automaattisesta tietojenkäsittelykoneesta tai digitaalikamerasta) joko infrapunasignaalin kautta tai multimediaviesteinä (MMS) SIM-kortin avulla.
                                    Kuvat voidaan myös siirtää laitteesta toiseen yhteensopivaan laitteeseen infrapunasignaalin kautta.
                                    Laite tukee JPEG- ja GIF-tiedostomuotoja, joiden kuvan erottelukyky on enintään 1 024 × 728 pikseliä.
                                    Laite voi näyttää kuvia joko yksittäin tai diaesityksenä.
                                    Laitteen sisäiseen muistiin voidaan tallentaa enintään 50 kuvaa.

                        8528 59 70

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8528, 8528 59 ja 8528 59 70 nimiketekstien mukaisesti.
                        Koska laite on tarkoitettu suorittamaan XVI jakson 3 huomautuksen mukaisia kolmea toimintoa (kuvien tallentaminen, toistaminen ja näyttäminen), se on luokiteltava pääasiallisen toiminnon suorittavan koneen mukaisesti.
                        Koska laitteella voidaan näyttää kuvia, sen pääasiallisena toimintona on toimia monitorina, joka on nimikkeessä 8528 mainittu itsenäinen tehtävä.
                        Se, että signaaleja ei näytetä suoraan ulkoisista lähteistä, ei estä tavaran luokittelemista nimikkeeseen 8528, sillä kyseisen nimikkeen monitoreilla voi olla mahdollista vastaanottaa erilaisia signaaleja eri lähteistä (ks. harmonoidun järjestelmän selitykset, nimike 8528, 3 kohta).
                        Sen vuoksi laite on luokiteltava CN-koodiin 8528 59 70 muuksi monitoriksi.

                                    2.

                                    Yksittäisten kuvien ja videokuvan tallennus-, toisto- ja näyttö- sekä äänen tallennus- ja toistolaite (ns. digitaalinen kuvakehys), jonka mitat ovat 33 (leveys) × 24,1 (korkeus) × 4,1 (syvyys) cm ja jossa on seuraavat pääkomponentit samassa kuoressa:

                                                —

                                                nestekidevärinäyttö (LCD), jonka läpimitta on 25,4 cm (10 tuumaa) ja kuvan erottelukyky 800 × 480 pikseliä,

                                                —

                                                sisäinen muisti, jonka tallennuskapasiteetti on 128 MB,

                                                —

                                                muistikorttipaikkoja,

                                                —

                                                sisäänrakennetut kaiuttimet,

                                                —

                                                kaksi USB-liitäntää,

                                                —

                                                ohjauspainikkeet.

                                          Laite tukee seuraavia tiedostomuotoja:

                                                —

                                                ääni: MP 3,

                                                —

                                                yksittäiset kuvat: JPEG, GIF,

                                                —

                                                video: MPEG1, MPEG4, MOV, AVI.

                                          Muistikorttipaikkoihin voidaan laittaa erilaisia haihtumattomia puolijohdemuisteja.
                                    Kuvat voidaan näyttää joko yksittäin, diaesityksenä tai pikkukuvina.

                        8528 59 70

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8528, 8528 59 ja 8528 59 70 nimiketekstien mukaisesti.
                        Koska laite on tarkoitettu suorittamaan XVI jakson 3 huomautuksen mukaisia kolmea toimintoa (kuvien tallentaminen, toistaminen ja näyttäminen), se on pääasiallisen toiminnon suorittavan koneen mukaisesti.
                        Tarkasteltavan laitteen tehtävänä on sen ulkomuodon ja toimintatavan perusteella näyttää yksittäisiä kuvia ja videokuvaa. Yksittäisten kuvien ja videokuvan tallentamista pidetään laitteen toissijaisena toimintona. Sen vuoksi sen pääasiallisena toimintona on toimia monitorina, joka on nimikkeessä 8528 mainittu itsenäinen tehtävä.
                        Se, että signaaleja ei näytetä suoraan ulkoisista lähteistä, ei estä tavaran luokittelemista nimikkeeseen 8528, sillä kyseisen nimikkeen monitoreilla voi olla mahdollista vastaanottaa erilaisia signaaleja eri lähteistä (ks. harmonoidun järjestelmän selitykset, nimike 8528, 3 kohta).
                        Laite ei voi näyttää signaaleja suoraan automaattisesta tietojenkäsittelykoneesta, sillä USB-liitäntöjä käytetään ainoastaan mediatiedostojen siirtämiseen. Luokittelu alanimikkeisiin 8528 51 00 ja 8528 59 31 ei tästä syystä tule kyseeseen.
                        Sen vuoksi laite on luokiteltava CN-koodiin 8528 59 70 muuksi monitoriksi.”

      LIITE II

            ”LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                                    1.

                                    Akulla toimiva laite, jossa on videosignaalien toistoon tarkoitettu laserlukujärjestelmä ja videokuvan näyttämiseen tarkoitettu värimonitori (ns. kannettava DVD-soitin). Sen mitat ovat 19 cm (korkeus) × 14,2 cm (leveys) × 3,7 cm (paksuus), ja se painaa 800 grammaa.
                                    Monitori on nestekidenäyttö (LCD), jonka läpimitta on 21,6 cm (8,5 tuumaa). Laite taittuu kokoon ja monitoria voi kääntää.
                                    Laitteessa on sisäänrakennetut kaiuttimet.
                                    Siinä on seuraavat liitännät:

                                                —

                                                muistikortin laajennuspaikat,

                                                —

                                                USB-portti,

                                                —

                                                komposiittivideon sisäänmeno/ulostulo,

                                                —

                                                kuulokeliittimet.

                                          Laite lukee optisia tiedonkantajia (esim. CD, DVD) ja puolijohdetiedonkantajia (esim. USB-flash-muisti) erilaisissa AV-muodoissa.

                        8528 59 70

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8528, 8528 59 ja 8528 59 70 nimiketekstien mukaisesti.
                        Koska laite on tarkoitettu suorittamaan XVI jakson 3 huomautuksen mukaisia kahta toimintoa (videosignaalien toistaminen ja videokuvan näyttäminen), se on luokiteltava pääasiallisen toiminnon suorittavan koneen mukaisesti.
                        Kun otetaan huomioon laitteen ulkomuoto ja toimintatapa ja erityisesti sen näytön koko, joka mahdollistaa pitkäaikaisemman videokuvan katselun, laitteen pääasiallinen toiminto on videokuvan näyttäminen.
                        Laite ei voi näyttää signaaleja suoraan automaattisesta tietojenkäsittelykoneesta, sillä USB-porttia käytetään ainoastaan mediatiedostojen siirtämiseen. Luokittelu alanimikkeisiin 8528 51 00 ja 8528 59 31 ei tästä syystä tule kyseeseen.
                        Sen vuoksi laite on luokiteltava CN-koodiin 8528 59 70 muuksi monitoriksi.”

      LIITE III

            ”LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Kannettavat, paristoilla toimivat elektroniset katselulasit (ns. videolasit), joiden mitat ovat taitettuina noin 15 × 3,5 × 2,5 cm.
                        Elektroniset katselulasit koostuvat kahdesta nestekidenäytöstä, (LCD), joiden resoluutio on 640 × 480 pikseliä (vastaten 80 tuuman näyttöä kahden metrin päästä katseltuna), sekä äänenkäsittelypiireistä, jotka on asennettu silmälasien kaltaisiin kehyksiin.
                        Laitteessa on seuraavat liitännät:

                                    —

                                    VGA-sisääntulo,

                                    —

                                    audiovideo (A/V) -sisääntulo.

                              Se voidaan kytkeä tietojenkäsittelykoneisiin sekä videosignaalien toistolaitteiden, televisiovastaanottimien ja pelikonsolien kaltaisiin laitteisiin.
                        Sillä toistetaan virtuaalista kolmiulotteista videokuvaa (3D) viihdetarkoituksessa.

                        8528 59 31

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8528, 8528 59 ja 8528 59 31 nimiketekstien mukaisesti.
                        Koska laitteessa ei ole viritintä eikä vastaavaa laitetta, jolla voisi vastaanottaa televisiosignaalia, sitä ei voi luokitella alanimikkeeseen 8528 72 televisiovastaanottimeksi.
                        Laitteessa on kaksi erittäin pientä nestekidenäyttöä (yksi kumpaakin silmää varten), joiden tuottama virtuaalinen kuva vastaa 80 tuuman kokoista näyttöä kahden metrin etäisyydeltä katseltuna. Laite on näiden objektiivisten ominaisuuksien ja piirteiden ja erityisesti 3D-kuvien näyttövalmiuden perusteella tarkoitettu viihdetarkoituksiin, kuten elokuvien tai television katseluun tai pelaamiseen. Näin ollen laitetta ei voi luokitella alanimikkeeseen 8528 51, sillä sitä ei voi pitää laitteena, jollaista käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä.
                        Koska monitori voi näyttää signaaleja, jotka ovat riittävän korkeatasoisia automaattisen tietojenkäsittelykoneen hyötykäyttöön, sen katsotaan pystyvän näyttämään signaaleja automaattisista tietojenkäsittelykoneista hyväksyttävällä toiminnallisuustasolla.
                        Monitori on sen vuoksi luokiteltava CN-koodiin 8528 59 31 litteäksi näytöksi, joka pystyy näyttämään automaattisen tietojenkäsittelykoneen signaaleja hyväksyttävällä toiminnallisuustasolla ja jonka kuvaruudussa käytetään nestekidenäyttötekniikkaa.”

      LIITE IV

            ”LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                                    1.

                                    Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa ja jossa on kaksi pääkomponenttia:

                                                —

                                                yleisradiosignaalin vastaanottolaite, johon on yhdistetty CD/DVD-soitin;

                                                —

                                                irrotettava kosketustoimintoinen värinestekidenäyttö (LCD), jonka kuvaruudun läpimitta on noin 17,5 cm (7 tuumaa) ja kuvasuhde 16:9.

                                          Laitteessa on liittimiä, joilla vastaanotetaan videosignaaleja peruutuskameroiden kaltaisista ulkoisista lähteistä.
                                    Laite esitetään tullille yhdessä kaukosäätimen kanssa.
                                    Laitteeseen voidaan yhdistää lisänäyttö.

                        8528 59 70

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 70 nimiketekstien mukaisesti.
                        Laite on suunniteltu suorittamaan eri toimintoja (äänen toistaminen, videosignaalien toistaminen, yleisradiosignaalin vastaanottaminen, videokuvan näyttäminen), mutta yksikään näistä toiminnoista ei laitteen ulkomuoto ja toimintatapa huomioon ottaen anna laitteelle sen olennaista luonnetta.
                        Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 70 muuksi monitoriksi.

                                    2.

                                    Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa ja jonka mitat ovat noin 17 × 5 × 16 cm.
                                    Siinä on yhdessä kotelossa yleisradiosignaalin vastaanottolaite, äänen ja videosignaalin toistolaite ja värinestekidenäyttö (LCD), jonka kuvaruudun läpimitta on noin 8 cm (3,5 tuumaa).
                                    Laitteessa on liittimiä, joilla vastaanotetaan videosignaaleja peruutuskameroiden kaltaisista ulkoisista lähteistä.
                                    Laitteella voidaan myös toistaa ääntä ja kuvia USB-muistitikulta.
                                    Laite esitetään tullille yhdessä kaukosäätimen kanssa.
                                    Laitteeseen voidaan yhdistää lisänäyttö.

                        8528 59 70

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 70 nimiketekstien mukaisesti.
                        Laite on suunniteltu suorittamaan eri toimintoja (äänen toistaminen, videosignaalin toistaminen, yleisradiosignaalin vastaanottaminen, videokuvan näyttäminen), mutta yksikään näistä toiminnoista ei laitteen ulkomuoto ja toimintatapa huomioon ottaen anna laitteelle sen olennaista luonnetta.
                        Laite ei voi näyttää signaaleja suoraan automaattisesta tietojenkäsittelykoneesta, sillä USB-liitäntää käytetään ainoastaan äänen tai videosignaalien toistamiseen USB-muistitikulta. Luokittelu alanimikkeisiin 8528 51 00 ja 8528 59 31 ei tästä syystä tule kyseeseen.
                        Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 70 muuksi monitoriksi.

                                    3.

                                    Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa.
                                    Siinä on yhdessä kotelossa yleisradiosignaalin vastaanottolaite, äänen ja videosignaalien toistolaite, radionavigointilaite ja värinestekidenäyttö (LCD), jonka kuvaruudun läpimitta on noin 18 cm (7 tuumaa) ja kuvasuhde 16:9.
                                    Laitteessa on liittimiä, joilla vastaanotetaan videosignaaleja peruutuskameroiden tai DVB-T-virittimen kaltaisista ulkoisista lähteistä.
                                    Laitteella voidaan myös toistaa ääntä ja kuvia muistikortilta.
                                    Laite esitetään tullille yhdessä kahden kaukosäätimen kanssa.
                                    Laitteeseen voidaan yhdistää lisänäyttö.

                        8528 59 70

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 70 nimiketekstien mukaisesti.
                        Laite on suunniteltu suorittamaan eri toimintoja (äänen toistaminen, videosignaalien toistaminen, radionavigointi, yleisradiosignaalin vastaanottaminen, videokuvan näyttäminen), mutta yksikään näistä toiminnoista ei laitteen ulkomuoto ja toimintatapa huomioon ottaen anna laitteelle sen olennaista luonnetta.
                        Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 70 muuksi monitoriksi.”